Doom

Under installationen af DOOM bliver du bedt om at vælge, hvordan spillet skal styres. Du kan vælge mellem at bruge tastatur sammen med mus eller joystick eller at benytte tastaturet alene. Derefter skal du vælge lydindstillinger. Her anbefales det, at du følger de forslag, som programmet selv giver dig. Vælg afslutningsvis punktet "Save and Launch DOOM". Når programmet kører, taster du en tast for at kalde menuen frem. Den indeholder følgende punkter
New Game - for at starte et nyt spil.
Options - her kan du ændre diverse indstillinger.
Load Game - for at hente et gemt spil.
Save Game - for at gemme et spil.
Read This! - viser en hjælpetekst på skærmen, bl.a. med en komplet oversigt over de taster, der kan benyttes i spillet. 
Quit game - for at afslutte.

Vælg "New Game". Vælg at spille banen "Knee-Deep in the Dead", herefter skal du vælge en af de fem sværhedsgrader, hvor "Nightmare" er den sværeste. 

Nu starter spillet, og du kan styre rundt i den dystre bygning ved hjælp af piletasterne. Du skyder ved hjælp af Ctrl og åbner døre med mellemrumstasten. Så gælder det i al sin enkelhed om at skyde sig vej frem til banens udgang, undervejs kan du samle forskellige livgivende ting sammen, finde bedre beskyttelse og voldsommere våben. Hver bane afsluttes af en udgang. Når du finder den, får du en oversigt over, hvor mange fjender det er lykkedes for dig at skyde, hvor mange ting det er lykkedes for dig at finde, og endeligt hvor mange hemmeligheder du har fravristet banen. Under spillet kan du kaste håndklædet i ringen ved at taste Esc og vælge "Quit Game". Du kan også vælge punktet "Save Game" for at gemme dit spil før en svær passage.